Միա Քիլբուրգ

**Միա Մանգանելլո Քիլբուրգ** (, ), ամերիկացի չմշկասահորդուհի, ԱՄՆ-ում չմշկասահքի ազգային առաջնության բազմակի մրցանակակիր պատանիների և մեծահասակների տարիքային կարգերում, ինչպես նաև մի շարք այլ մրցումներում։  Բրոնզե մեդալակիր թիմային մրցավազքում 2018 և 2026 թվականների Ձմեռային Օլիմպիական խաղերում, 2008/2009 մրցաշրջանի չմշկասահքի Աշխարհի գավաթի 1-ին փուլի կանանց հետապնդման մրցավազքում։

## Կենսագրություն
Միա Մանգանելլոն ծնվել է ԱՄՆ Ֆլորիդա նահանգի Ֆորտ Ուոլթոն Բիչ քաղաքում։  Ութ տարեկանից սահել է անվաչմուշկներով։ 2002 թվականին նրա ընտանիքը Ֆորտ Ուոլթոն Բիչից տեղափոխվել է Սոլթ Լեյք Սիթի։ Նա սկսել է չմշկասահքով զբաղվել այն բանից հետո, երբ մի ամբողջ շաբաթ անցկացրել է Յուտայի Օլիմպիական օվալում, որտեղ մրցումներ էին անցկացվում 2002 թվականի Ձմեռային օլիմպիական խաղերի շրջանակներում։  Ազգային հավաքականում նրա պատրաստման համար պատասխանատու է մարզիչ Թոմ Քուշմանը ()։ 2010 թվականին՝ այն բանից հետո, երբ չի կարողացել  որակավորվել 2010 թվականի Ձմեռային օլիմպիական խաղերին, Միան դադարեցրել է չմշկասահքի պարապմունքները և վեց տարի շարունակ պրոֆեսիոնալ կերպով զբաղվել է հեծանվային սպորտով՝ ամերիկյան «Visit Dallas DNA Pro Cycling» թիմի կազմում մասնակցելով տարբեր տեսակի մրցումների։

Ամուսնությունից հետո հանդես է գալիս կրկնակի ազգանունով։

### Մարզական կարիերա
ISU հովանու ներքո անցկացվող միջազգային մրցումներում իր առաջին մեդալը նվաճել է 2008/2009 մրցաշրջանի չմշկասահքի Աշխարհի գավաթի 1-ին փուլի ընթացքում, որը տեղի է ունեցել Գերմանիայի մայրաքաղաք Բեռլինում: 2008/2009 մրցաշրջանից հետո Մանգանելլոն նվաճել է իր առաջին մեդալը: Նոյեմբերի 9-ին «Սպորտֆորում Հոհենշենհաուզեն» մարզահամալիրի սահադաշտում ամերիկացի մարզուհիները կանանց հետապնդման մրցավազքում 3:05,68 արդյունքով զբաղեցրել են երրորդ տեղը: Ավելի բարձր հորիզոնականներ են զբաղեցրել Գերմանիայի (3:04,51 — 2-րդ տեղ) և Նիդերլանդների (3:04,34 — 1-ին տեղ) չմշկասահորդները:

2018 թվականի Ձմեռային օլիմպիական խաղերում Միա Մանգանելլոն նշել է իր նորամուտը 1500 մ մրցավազքում, զանգվածային մեկնարկով և թիմային մրցավազքում: 2018 թվականի փետրվարի 12-ին Կաննի Օլիմպիական օվալում կանանց 1500 մ մրցավազքում նա ավարտել է 1:59.93 +(5.58) արդյունքով: Ամփոփիչ հաշվարկում Միան զբաղեցրել է 22-րդ հորիզոնականը։  Ամերիկացի չմշկասահորդների համար բրոնզե մեդալներով է ավարտվել թիմային հետապնդման մրցավազքին մասնակցությունը: 2018 թվականի փետրվարի 21-ին Կաննի Օլիմպիական օվալում նրանք ավարտել են Բ եզրափակչում՝ 2:59.27 արդյունքով: Ավելի բարձր հորիզոնականներ են զբաղեցրել Նիդեռլանդների (2:55.48 — 2-րդ տեղ) և Ճապոնիայի (2:53.89 (օլիմպիական ժամանակի ռեկորդ) — 1-ին տեղ) չմշկասահորդները: Փետրվարի 24-ին կանանց զանգվածային մեկնարկի ժամանակ Մանգանելլոն ավարտել է 8:54.40 հաշվով: Ամփոփիչ հաշվարկում Միան զբաղեցրել է 15-րդ հորիզոնականը։

2022 թվականին Մանգանելոն կրկին որակավորվել է Ձմեռային օլիմպիական խաղերին զանգվածային մեկնարկում։ 2026 թվականի իր երրորդ Օլիմպիական խաղերում Մանգանելլոն 36 տարեկանում զանգվածային մեկնարկում զբաղեցրել է երրորդ տեղը՝ նվաճելով իր առաջին անհատական մեդալը։

## Ծանոթագրություններ

## Արտաքին հղումներ
* Միա Քիլբուրգ — էջը Speedskatingresults.com կայքում
* Միա Քիլբուրգ — էջը Չմշկասահորդների միջազգային միության կայքում 
* Միա Քիլբուրգ — էջը Olympic.org կայքում
* Միա Քիլբուրգ — էջը Team USA կայքում
* Միա Քիլբուրգ — էջը NBCUniversal կայքում 

Կատեգորիա:2018 թվականի Ձմեռային օլիմպիական խաղերի բրոնզե մեդալակիրներ
Կատեգորիա:2026 թվականի Ձմեռային օլիմպիական խաղերի բրոնզե մեդալակիրներ
Կատեգորիա:Ամերիկացի չմշկորդներ